钦定古今图书集成/明伦汇编/氏族典/第188卷 > 萧吉
## 钦定古今图书集成/明伦汇编/氏族典/第188卷 > 萧吉

按《隋书萧吉传》：“吉字文休，梁武帝兄长沙宣武王懿
之孙也。博学多通尢，精阴阳算术。江陵陷，遂归于周，
为仪同。及隋受禅，进上仪同，以本官太常考定古今
阴阳书。吉性孤峭，不与公卿相沉浮，又与杨素不协，
由是摈落于世，郁郁不得志。炀帝嗣位，拜太府少卿，
加位开府。后卒官。著《金海》三十卷、《相经要录》一卷、《宅
经》八卷，《葬经》六卷，《乐谱》十二卷，及《帝王养生方》二卷，
《相手版要诀》一卷，《太一立成》一卷，并行于世。”